钦定古今图书集成/方舆汇编/职方典/第1422卷 > 《处置八寨断藤峡以图永安疏》
## 钦定古今图书集成/方舆汇编/职方典/第1422卷 > 《处置八寨断藤峡以图永安疏》

明王守仁

“一、改筑思恩府城于荒田。”臣等看得思恩旧治，原在
寨城山内，尚历高山数十馀里。其后岑濬始移出乔
利，就岩险垒石为城而居，四面皆堑山绝壁，府治亦
在荦确之上，芒利𥓂砑之石，冲射抵触，如处戈矛剑
戟之中。自岑濬被诛，继是二十馀年，反者数起，曾不
能有一岁之安，人皆以为风气所使。虽未可尽信，然
顽石之上不生嘉禾；而阴崖之下必有狐鼠。要亦理
之所必然者。况其地生瘴雾，薄午始开，中土之人来
居，辄生疾疫。自春初思恩归附之后，臣等即已经料
理其事，竟未能有相应之地。近因督剿八寨，复亲往
相度，乃于未至乔利六十里外地名“荒田”者，其地四
野宽衍，皆膏腴之田，而后山起伏蜿“蜒，敷为平原，环
抱涵蓄。两水夹绕后山而出，合流于前，屈曲数十里，
入武缘江水达南宁，四面山势重叠盘旋，皆轩豁秀
丽，真可以建立府治。臣因信宿其地，为之景定方向，
创设规则。诸彝来集，莫不踊跃欢欣，争先趋事赴工。”
遂令署府事同知桂鏊令各役择日兴工。盖思恩旧
治在万山之中，水道“不通，故各彝所需鱼盐诸货，类
皆远出，展转鬻买，往返旬月，十不致一，常多匮绝。旧
府既地险气恶，又无所资食，故各蛮终岁不一至府
治，情益疏离，易生嫌隙。今府治既通江水商货自集，
诸蛮所须，皆仰给于府。朝夕络绎，自然日加亲附，归
向。而武缘都里旧常割属思恩者，其始多因路险地
隔，不”供粮差，今荒田旧系武缘止戈一图、二图之地，
四望平野，坦然大道，朝夕往返，无复阻隔，则该府自
可因城头巡检之制，循土俗以顺各蛮之情。又可开
图立里，用汉法以治武缘之众，汉土交和，公私两便，
则改筑思恩于荒田者，是亦保治安民，势不容已之
事也。

“一、改凤化县治于三里。”臣等勘得思恩旧有凤化一
县，然无城郭、县治廨宇。选来知县等官，多借居民村，
或寄其家眷于宾州诸处，而迁徙无常，如流寓者。然
上司怜其无所依泊，则委之管理别印，或以公务差
遣往来于外，以苟延岁月。故凤化之在思恩，徒寄虚
名，而实无县治。臣近督剿八寨，看得上林县地名“三
里”，乃在八寨之间，其地平广博衍，东西数里。外石山
周围如城，自后极高，石山之间，独抽土山一脉，起顿
昂伏，分为两股，环抱而前，遂有两水夹流。土山之外，
当心交合。山水之口，石山十馀里，错互回盘，转折二
三十里。极外石山合为城门从此出，是为外隘。其间
多良田茂林，村落相望。前此居民十“馀家皆极饶冨，
后为寨贼所驱杀占据，遂各四散逃亡，不敢归视其
土者二十馀年。今各贼既灭，遂空其地不及。今创设
县治以据其险，或有漏殄之贼潜回其间，日渐生息
结聚，后阻石门之险，前守外隘之塞，不过数年，又将
渐为地方之梗矣。故臣以宜割上林无虞乡三里之
地属之思恩，而移凤化县治于其内，量筑立城垣廨
宇，选委才能之官兴督其役。”远近闻之，不过三四月，
而逃亡之民将尽来归，各修其田业，供其粮差，蔚然
遂可以成一方之保障。且其南通南丹新卫五六十
里。南丹在石门之内，凤化在石门之外，内外声势连
合，而石门之险亡。西至思恩一百馀里，取道路于那
学，沿途荒塞日久，因此两地之人往来络绎，而道路
益通。又上林旧在大鸣山，与八寨各贼之间，势极孤
悬，今得凤化为之唇齿，气势日盛。虽割三里之地以
与凤化，而绿茅、绿篠等村寨旧所亡失土田皆将以
次归复，则亦失之于东而收于西矣。及照思恩虽以
设立流官知府，然其所属皆土司巡检，而旧属凤化
一县，亦皆徒寄虚名，实未尝有。今割《武缘》《止戈》、一图、
二图之地，改筑思恩府城，而又割上林、上下、无虞三
里之地，改设凤化县治，固与思恩亦稍有资辅。但自
凤化三里至于思恩一百五十六里，中间尚隔上林
一县，而通以属之思恩，似于事势为便，而于体统尤
宜。何者？柳州一府所属二州十县，宾州盖柳州所属
者，且有上林、迁江两县，今思恩既设流官知府，固亦
一府之尊，而反不若柳州所属之一州，其于体统亦
有所未称矣。况宾州自有一十五里，而又有迁江一
县，虽割上林以与思恩，其地犹倍于思恩，未为遽损
也。上林之属思恩，均之为一属邑，亦未有所加损也然以之属于思恩，始可以成一府之规模，而其间有
无相须，缓急相援，气势相倚，流官之体统益尊，则土
俗之归向益谨；郡县之改化日新，则彝民之感发日
易，固有不可尽言之益也。夫立新县以扼据地险，改
属县以辅成府治，是皆所以乂安地方者也。